128 Jurnalul Oficial al Uniunii Europene 18/vol. 1 32001D0078 30.1.2001 JURNALUL OFICIAL AL COMUNITĂȚILOR EUROPENE L27/1 DECIZIA CONSILIULUI din 22 ianuarie 2001 de instituire a Comitetului Politic și de Securitate (2001/78/PESC) CONSILIUL UNIUNII EUROPENE, având în vedere Tratatul privind Uniunea Europeană și, în special, articolul 28 alineatul (1) al acestuia, având în vedere Tratatul de instituire a Comunității Europene și, în special, articolul 207 al acestuia, reamintind articolul 25 din Tratatul privind Uniunea Europeană, întrucât: (1) Consiliul European de la Helsinki a aprobat principiul înființării Comitetului Politic și de Securitate și, pe baza acestor concluzii, s-a instituit Comitetul Politic și de Secu- ritate interimar prin Decizia 2000/143/PESC a Consiliului (1). (2) Consiliul European reunit la Nisa între 7 și 11 decembrie 2000 a ajuns la un acord privind înființarea Comitetului Politic și de Securitate permanent, definind rolul, modalitățile de funcționare și funcțiile acestuia. (3) În conformitate cu directivele date de Consiliul European de la Nisa, ar trebui să se facă în așa fel încât acest comitet să fie pregătit să-și înceapă lucrările. (4)  Artrebui respectat pe deplin principiul reprezentării unice a statelor membre ale Uniunii Europene, (!) Decizia 2000/143/PESC din 14 februarie 2000 privind înființarea Comitetului Politic și de Securitate interimar (JO L 49, 22.2.2000, p. 1). DECIDE: Articolul 1 Se instituie Comitetul Politic și de Securitate (CPS), denumit în continuare „comitetul”, care va fi structura permanentă a comitetului menționat la articolul 25 din tratat. Articolul 2 Rolul, modalitățile de funcționare și funcțiile comitetului sunt definite în anexa la prezenta decizie, care reproduce anexa III la raportul președinției, care a fost aprobat de Consiliul European de la Nisa. Articolul 3 Prezenta decizie produce efecte la data adoptării. Articolul 4 Prezenta decizie se publică în Jurnalul Oficial. Adoptată la Bruxelles, 22 ianuarie 2001. Pentru Consiliu Președintele A. LINDH